
Koalíció-formálódás és az orosz oligarchák

Dolgozatunk a központi hatalom és az oligarchia kapcsolatát vizsgálja a Jelcin elnöksége, és Putyin első elnökségének ideje alatti orosz oligarchák példáján keresztül. Az iparmágnások hol együttműködtek, hol konfliktusba kerültek egymással, illetve az államhatalommal. A jelenség jobb megértéséhez, szemléltetéséhez játékelméleti eszközöket használunk. A szituációt kooperatív és nem kooperatív játékokra emlékeztető sajátosságok egyaránt jellemzik, így a játékelmélet mindkét ágának eredményeit használtuk a megfelelő elemzési keret kialakítására. Az általunk elképzelt modell, a sztochasztikus partíciós függvény formában adott korlátozott koalíciós játék alkalmas az általunk vizsgált történet, és egyéb hasonló szituációk jellemzésére, ahol a koalíciók formálódásának kérdése fontos szerepet játszik.



